Source: http://www.bihon.ro/epidemie-de-gripa-in-lotul-handbalistilor-de-la-csm/1980299
Timestamp: 2018-04-23 07:44:10+00:00

Document:
Epidemie de gripă în lotul handbaliştilor de la CSM - BIHON
Epidemie de gripă în lotul handbaliştilor de la CSM
la	5. februarie 2018 16:07	 Reactualizat la:	 5. februarie 2018 16:25
Căpitanul CSM Oradea, Devid Munea
Cu doar o zi înainte de deplasarea la turneul de la Sighişoara, lotul echipei de handbal masculin CSM Oradea este decimat din cauza unei epidemii de răceală şi gripă.
Cinci jucători jucători sunt afectați: Devid Munea (pneumonie interstiţială), Sebastian Iozu, Răzvan Radu (ambii cu viroză), Eduard Szilágyi, Andrei Ivancov (ambii răciţi).
„Am avut doar opt oameni la antrenamente în ultimele zile. Este lesne de înţeles că în aceste condiţii, nu ne putem pregăti aşa cum ar trebui”, afirmă antrenorul handbaliştilor orădeni, Sebastian Tudor.
CSM Oradea va lua parte în perioada 7-9 februarie la turneul de la Sighişoara, la care vor mai fi prezente echipele HCM Sighişoara, Universitatea Cluj-Napoca şi Universitatea Craiova, toate fiind componente ale Seriei B din Divizia A de handbal masculin.
„Sperăm ca jucătorii afectaţi să fie din nou apţi de joc până la debutul turneului. Până acum, doar Munea s-a mai refăcut cât de cât, dar nu se află la capacitatea sa fizică obişnuită”, a spus Sebastian Tudor.
CSM Oradea va juca miercuri cu U Cluj-Napoca, joi cu HCM Sighişoara, respectiv vineri cu U Craiova. Starul în returul campionatului se va da la data de 25 februarie, când orădenii vor evolua în deplasare, pe terenul echipei CS Minaur II Baia Mare.
Taguri: csm oradea, epidemie gripa, handbal masculin

References: CSM 
 CSM

 CSM 
 CSM 

CSM 

CSM 
 csm